KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2024. május 29-i ülésére)

TÁRGY: 
Beszámoló a KUNSÁG-MÉDIA NONPROFIT KFT. 2023. évi tevékenységéről, ALAPÍTÓI HATÁSKÖRÖK GYAKORLÁSA A KFT-NÉL
Kiskőrös Város Önkormányzata (továbbiakban: Önkormányzat) a Képviselő-testület 32/2020. (VI.24.) számú képviselő-testületi határozata értelmében üzletrész adásvételi szerződést kötött a Kunság-Média Nonprofit Szolgáltató Korlátolt Felelősségű Társaság (továbbiakban: Kunság-Média Nonprofit Kft.) adásvétele tárgyában. Az Önkormányzat 100 % tulajdonjoga bejegyzésre került a cégnyilvántartásba.
A Polgári Törvénykönyvről szóló 2013. évi V. törvény (továbbiakban: Ptk.) 3:109. § (1) bekezdésének rendelkezése értelmében: „A gazdasági társaság tagjainak döntéshozó szerve a legfőbb szerv.” Ptk. 3:109. § (2) bekezdése értelmében. Ptk. 3:109. § (4) bekezdése: „Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.”
Ptk. 3:109. § (2) A gazdasági társaság legfőbb szervének feladata a társaság alapvető üzleti és személyi kérdéseiben való döntéshozatal. A legfőbb szerv hatáskörébe tartozik a számviteli törvény szerinti beszámoló (a továbbiakban: beszámoló) jóváhagyása és a nyereség felosztásáról való döntés. Az alapító okirat értelmében a beszámoló jóváhagyása kizárólagos alapító hatáskör.
A Kunság-Média Nonprofit Kft. a számviteli törvény rendelkezései alapján összeállította a 2023. évi egyszerűsített éves beszámolóját, amely a határozat 1. sz. mellékletét képezi. A határozat 1. sz. melléklete tartalmazza a 2023. évi mérleget, eredménykimutatást, kiegészítő mellékletet és a Független Könyvvizsgálói Jelentést. Benyújtásra került a Kft. 2024. évre vonatkozó üzleti terve, amelyet a határozat- tervezet 2. sz. melléklete tartalmaz. A Felügyelő Bizottság a beszámolót és az üzleti tervet a 2024. május 28-i ülésén tárgyalja. 
A Kft. főbb jellemző adatai: 

Befektetett eszközök  (e Ft) 30 624 41 587 41 285 36 144

Forgóeszközök  (e Ft) 25 256 12 572 21 295 22 561

Saját tőke (e Ft) 53 042 47 255 39 903 40 431

Értékesítés nettó 

árbevétele (e Ft)

39 472 56 885 92 392 124 021

Egyéb bevételek (e Ft) 12 887 32 268 29 759 49 353

Adózott eredmény  (e Ft) -13 676 -5 787 -7 351 528

Foglalkoztatottak létszáma 

(fő)

10 12 14 15


Látható, hogy az értékesítés nettó árbevétele jelentősen nőtt 92.392 ezer Ft-ról 124.021 ezer Ft-ra.
A mérlegfőösszeg értéke 66.327 ezer Ft, minimális a csökkenés a 2022. évihez képest (- 817 ezer Ft). A forgóeszközök aránya 34 %-ra növekedett a 31,7 %-ről, amelyen belül elsősorban a követelések és a pénzeszközök növekedése miatt történt a változás. A források esetében a kötelezettségek aránya jelentősen csökkent, 20.767 ezer Ft-ról 16.933 Ft-ra.
A Kft. 2023. évi üzemi tevékenység eredménye 842 ezer Ft, adózott eredménye 528 ezer Ft. 

A 2024. évi gazdálkodáshoz benyújtott üzleti terv tartalmazza a nonprofit tevékenységhez kapcsolódó tervezett bevételeket és kiadásokat támogatási szerződésenként feladatokhoz rendelten, a tervezett vállalkozási tevékenységhez kapcsolódó tervezett bevételeket és kiadásokat a tervezett eredménnyel.

A fentiek alapján javaslom, hogy a Képviselő-testület a Kft. 2023. évi egyszerűsített éves beszámolójáról és a Kft. 2024. évi üzleti tervéről a határozat-tervezetben foglaltak szerint döntsön.

Kiskőrös, 2024. május 21.

Domonyi László Mihály sk.

polgármester
HATÁROZAT-TERVEZET
A Képviselő-testület az önkormányzat kizárólagos tulajdonában lévő Kunság-Média Nonprofit Kft. tulajdonosi jogait gyakorló hatáskörében:

1. a Kunság-Média Nonprofit Kft. 2023. üzleti évre vonatkozó egyszerűsített éves beszámolóját (mérlegét, eredménykimutatását, kiegészítő mellékletét) -figyelemmel a Felügyelő Bizottság és a Könyvvizsgáló jelentésére is- a határozat-tervezet 1. sz. melléklete szerinti tartalommal jóváhagyja. 

2. a Kunság-Média Nonprofit Kft. ügyvezetőjének a 2024. évre benyújtott üzleti tervét a határozat-tervezet 2. sz. melléklete szerinti tartalommal elfogadja.

